Christine ǁHoebes

Christine ǁHoebes (Okombahe, 1968ko otsailaren 2a) namibiar politikaria da. 2025eko maiatzaz geroztik, Namibiako Presidentetzako aholkulari nagusia da.

 Bizitza 
ǁHoebes Okombahen jaio eta Witvlein hazi zen. Witvlein, Gobabisen eta Windhoeken ikasi zuen, eta 2001ean Oinarrizko Hezkuntzako irakasle titulua lortu zuen Windhoekeko Hezkuntza Fakultatean. 2020an, distantziako ikasketak egitn zituen Hegoafrikako Unibertsitatean eta Namibiako Unibertsitatean.

23 urterekin hasi zen politikan, Witvlei-ko zinegotzi bihurtu zenean. Herriko kontseiluko presidente hautatu zuten, eta garai hartan Namibiako alkate gazteena zen.

2015ean sartu zen Namibiako Kabinetean, Presidentetza Gaietarako ministroorde gisa. 2018ko otsailean egindako kabinete berrantolaketa baten ondoren, Atzerri ministroorde bihurtu zen. 2020ko martxoaren 21etik 2025eko martxoaren 21era Presidentetza Gaietarako ministroa izan zen. 2025eko maiatzean, Namibiako Presidentetzako aholkulari nagusi izendatu zuten.

 Erreferentziak 

 Kanpo estekak 

Kategoria:Namibiako politikariak
Kategoria:Emakume ministroak
Kategoria:Emakume zinegotziak
Kategoria:XXI. mendeko politikariak
Kategoria:Namibiako emakumeak